Nadat die Rebels die spel in die eerste 10 minute gedomineer het, het die Kings-vleuel Ronnie Cooke waarlik gekook toe hy in die hoekie vir die Kings se eerste punte afgerond het. Catrakilis het dit 7-0 gemaak.
Maar die Rebels het gewys hulle gaan nie lê nie en die haker, Ged Robinson, het danksy ‘n rolmaalbeweging sy span op die telbord gekry. James O’Connor het die verskil tot sewe punte laat krimp met sy geleerde skopvoet.
Met die telling op 27-17 het Catrakilis danksy ‘n strafskop sy span se agterstand laat krimp na 27-20. Hoewel die Kings talle swak besluite in die laaste 15 minute geneem het, het die flank Wimpie van der Walt in die 76ste minuut gedruk toe sy span se rolmaalbeweging die Kings aan bande gelê het.